การแข่งขันกีฬา SEAGames ที่มีประเทศลาวเป็นเจ้าภาพ เพิ่งจะจบสิ้นลง
การแข่งขันกีฬา SEAGames เพิ่งจะจบสิ้นลง และก็เป็นครั้งแรกที่ลาวเป็นเจ้าภาพจัดการแข่งขัน SEAGames
แดเนี่ยล เชิร์ฟ (DanielSchearf) ผู้สื่อข่าว Voice of America เดินทางไปกรุงเวียงจันทน์และรายงานมาว่า แม้เศรษฐกิจของลาวส่วนใหญ่ จะยังพึ่งพาอาศัยการส่งออกสินค้าประเภทแร่ธาตุและพลังไฟฟ้าจากการชลประทาน แต่การจัดการแข่งขันกีฬาครั้งนี้ ช่วยเปิดหูเปิดตาให้กับนักท่องเที่ยวชาวต่างชาติได้เป็นอย่างมากทีเดียว ซึ่งอาจเป็นช่องทางสำหรับการทำรายได้ จากการท่องเที่ยวอีกด้านหนึ่งได้ด้วย มีนักกีฬาจาก 11 ประเทศร่วมการแข่งขันกีฬาซีเกมส์ครั้งที่25 ซึ่งลาวเป็นเจ้าภาพจัดขึ้นมาในปีนี้ การจัดงานครั้งนี้ได้รับการยกย่องเป็นอย่างมากและหลายประเทศเพื่อนบ้านได้ให้ความช่วยเหลือ อย่างเช่น จีนช่วยสร้างสนามกีฬาเวียตนามสร้างหมู่บ้านนักกีฬา ในขณะที่เกาหลีใต้ ญี่ปุ่นและประเทศอื่นๆให้ความช่วยเหลือทางการเงิน โด พม พน ซึ่งมีร้านขายของที่ระลึก และของกินเล่นอยู่ตรงข้ามกับสนามกีฬาภาคภูมิใจที่ลาว เป็นเจ้าภาพจัดงานครั้งนี้เป็นอย่างมาก ตามความเห็นของเขานอกจากการเป็นเจ้าภาพงานแข่งขันกีฬาครั้งใหญ่ในภูมิภาคแล้ว ยังเป็นโอกาสให้นักท่องเที่ยวได้รู้จักประเทศลาวได้พบเห็นภูมิประเทศสวยงาม และที่เที่ยวอีกมากมายหลายแห่งเป็นโอกาสให้ชาวลาวได้ทำมาหาเงินเพิ่มขึ้น ลาวยังเป็นประเทศที่ยากจน และแม้ว่าขณะนี้เศรษฐกิจลาวจะเติบโตในอัตราปีละ7เปอร์เซ็นต์ ซึ่งส่วนใหญ่มาจากการส่งออกสินค้าที่เป็นวัตถุดิบ เช่นแร่ธาตุและพลังไฟฟ้าจากการชลประทาน พื้นฐานทางเศรษฐกิจของลาวก็ยังเป็นการเกษตรอยู่ นักเศรษฐศาสตร์ Gil-HongKim ซึ่งเป็นเจ้าหน้าที่ของธนาคารพัฒนาเอเชีย หรือ ADB ที่ดูแลเรื่องลาวโดยเฉพาะ ให้ความเห็นว่าแม้อัตราการโตทางเศรษฐกิจของลาว จะสูงและรวดเร็วแต่การพึ่งพาอาศัยทรัพยากรธรรมชาติเป็นหลัก ไม่ก่อให้เกิดธุรกิจขนาดย่อมหรือสร้างงานในท้องถิ่นขึ้นมา นักเศรษฐศาสตร์ของ ADBชี้แนะว่า ถ้าลาวจะกระจายประโยชน์ จากภาคทรัพยากรธรรมชาติให้ทั่วถึงแล้วละก็จะต้องมีโครงสร้างทางเศรษฐกิจที่ได้ดุลมากกว่าที่เป็นอยู่ รัฐบาลลาวได้เริ่มส่งเสริมการท่องเที่ยวซึ่งเป็นการสร้างความหลากหลายทางเศรษฐกิจ และสนับสนุนธุรกิจในท้องถิ่น และนักเศรษฐศาสตร์ Gil-HongKim ของ ADB บอกว่า งานซีเกมส์ครั้งนี้นอกจากจะเป็นเครื่องกระตุ้นเศรษฐกิจ ในระยะสั้นแล้ว ยังปรับเพิ่มภาพลักษณ์ของลาว ให้กับโลกภายนอกในระยะยาวให้อีกด้วย